smcproject/ml-wiki-sentences huggingface dataset:
1,317.693 ചതുരശ്ര കി.
(1,31,693 ഹെക്ടർ), (സമുദ്രനിരപ്പിൽ നിന്നും 0-152 മീ. ഉയരത്തിൽ) പരന്ന് വിസ്തൃതമായി കിടക്കുന്ന വില്പട്ടു ദേശീയോദ്യാനം ശ്രീലങ്കയിലെ ഏറ്റവും പുരാതനവും വലുതുമായ ദേശീയോദ്യാനങ്ങളിലൊന്നാണിത്.
ഈ ഉദ്യാനത്തിന്റെ തെക്കുഭാഗത്ത് ഉള്ള ഇടതൂർന്ന വനങ്ങൾ ധാരാളം വന്യമൃഗങ്ങളുടെ താവളമാണ്.
ശ്രീലങ്കയിലെ വന്യമൃഗസംരക്ഷണസമിതി 2015 ജൂലായ് മുതൽ ഒക്ടോബർ വരെ വിദൂര നിയന്ത്രിത ക്യാമറ ഉപയോഗിച്ചു നടത്തിയ സർവ്വേയിൽ 49 പുലികളുടെ ചിത്രങ്ങൾ വില്പട്ടു ദേശീയോദ്യാനത്തിൽ നിന്നും ലഭിക്കുകയുണ്ടായി.
ഉദ്യാനത്തിന്റെ 73% പ്രദേശം വനങ്ങൾ കൊണ്ടും കുറ്റിച്ചെടികൾകൊണ്ടും സമ്പന്നമാണ്.
ദേശീയോദ്യാനത്തിന്റെ ബാക്കി ഭാഗം തുറന്നപ്രദേശങ്ങളായി കാണപ്പെടുന്നു.
ഈർപ്പമുള്ള ഉഷ്ണമേഖല നിത്യഹരിത വനങ്ങളിലെ മണ്ണിന് ചെമ്പ് നിറമാണ്.
തെക്ക് ഭാഗത്ത് അരു നദിയും വടക്ക് ഭാഗത്ത് കലൈ ഓയ നദിയും അതിരു പങ്കിടുന്നു.
വില്പട്ടു ദേശീയോദ്യാനത്തിൽ വരണ്ട കാലാവസ്ഥയാണുള്ളത്.
അവിടെ ധാരാളമായി കണ്ടുവരുന്ന ജലത്തിന്റെ ഉറവിടം സസ്യജാലങ്ങളെ വർഷം മുഴുവൻ പച്ചപിടിച്ച് നിൽക്കാൻ സഹായിക്കുന്നു.
വർഷപാതത്തിന്റെ അളവ് ശരാശരി 900മില്ലിമീറ്റർ ആണ്.
താപനില  27 °C - 30 °C  വരെയാണ്.
വടക്കുകിഴക്കൻ മൺസൂൺ (സെപ്റ്റംബർ - ഫെബ്രുവരി) ആണ് മഴയുടെ പ്രധാന ഉറവിടം.
ഉദ്യാനത്തിൽ ജൂലായ് മുതൽ സെപ്റ്റംബർ വരെ വരണ്ട കാലാവസ്ഥയാണ് അനുഭവപ്പടുന്നത് .
വില്പട്ടു ദേശീയോദ്യാനത്തിൽ വിവിധതരം സസ്യങ്ങളും കടലോരപ്രദേശത്ത് വളരുന്ന പുല്ലുകളും, മൺസൂൺകാടുകളിൽ കാണപ്പെടുന്ന പൊക്കമുള്ള വൃക്ഷങ്ങളും കൂടാതെ മൈല (മയിലെള്ള്) ( Vitex altissima ), പഴമൂൺപാല ( Manilkara hexandra ), വരിമരം ( Chloroxylon swietenia ), വീരമരം ( Drypetes sepiaria ), കുളിർമാവ് ( Alseodaphne semecarpifolia ) എന്നീ വൃക്ഷങ്ങളും കാണപ്പെടുന്നു.
51 തരം സസ്തനികളും, എലികൾ , അണ്ണാൻ , അഗൂട്ടി , മുള്ളൻ പന്നി , ബീവർ , ഉടുമ്പ് , മുതല , മഗ്ലർ മുതല , മൂർഖൻ , ഇന്ത്യൻ മൂർഖൻ ( Naja naja ) ചേര , പെരുമ്പാമ്പ് , ആമ എന്നീ ജീവജാലങ്ങളും കാണപ്പെടുന്നു.
ആന ( Elephas maximus maximus ), തേൻകരടി ( Melursus ursinus inornatus ), പുലി ( Panthera parduskotiya ), നീർക്കുതിര ( Bubalus bubalis ) , മ്ലാവ് ( Rusa unicolor unicolor ), കീരി മുതലായവയും ഈ ഉദ്യാനത്തിന്റെ പ്രത്യേകതയാണ്.
ചതുപ്പ് പ്രദേശങ്ങളിൽ കണ്ടുവരുന്ന വരി എരണ്ട , വാലൻ എരണ്ട , ചൂളൻ എരണ്ട , അമേരിക്കൻ വൈറ്റ് ഐബിസ് , കാറ്റിൽ ഈഗ്രറ്റ് , ചായമുണ്ടി എന്നീ പക്ഷികളും വിവിധ വർഗ്ഗത്തിൽപെട്ട ഗുൾ , മൂങ്ങ , ആള , കഴുകൻ മുതലായ പക്ഷികളെല്ലാം തന്നെ ഈ ഉദ്യാനത്തിൽ സ്വൈരവിഹാരം നടത്തുന്നത് കാണാം.
തവളവായൻ കിളി (സിലോൺ മാക്കാച്ചിക്കാട) ( Batrachostomus moniliger ), പൊന്തവരിക്കാട( Perdicula asiatica vidali ) , പാറവരിക്കാട ( Perdicula argoondah salimalii ) , മയിൽ ( Pavo cristatus ) , തണ്ടാൻ‌മരംകൊത്തി ( Dendrocopos nanus ) , പാണ്ടൻ പൊന്നിമരംകൊത്തി ( Chrysocolaptes festivus ) , പനങ്കാക്ക ( Coracias benghalensis indica ) , പൊടിപ്പൊന്മാൻ ( Alcedo meninting coltarti ) , നാട്ടുകുയിൽ ( Eudynamys scolopaceus ) , കാക്കത്തമ്പുരാട്ടിക്കുയിൽ ( Surniculus lugubris dicruroids ) , നീലക്കണ്ണൻ പച്ചച്ചുണ്ടൻ ( Phaenicophaeus viridirostris ) , തത്തച്ചിന്നൻ ( Loriculus vernalis vernalis ) , വൻതത്ത ( Psittacula eupatria ) , അമ്പലംചുറ്റി ( Apus affinis ) , കാട്ടുരാച്ചുക്ക് ( Caprimulgus indicus ) , രാച്ചൗങ്ങൻ ( Caprimulgus atripennis ) , ചെമ്പൻ നത്ത് ( Glaucidium radiatum ), ചെട്ടിക്കുരുവി ( Prinia sylvatica ) തുടങ്ങി ധാരാളം പക്ഷികൾ വില്പട്ടു ദേശീയോദ്യാനത്തിലെ ഇടതൂർന്ന ഉഷ്ണമേഖല വനങ്ങളിൽ കണ്ടുവരുന്നു .
വൻ ചൊട്ടശലഭം (ഹൈപോലിമ്നാസ് ബൊളീന) , കൃഷ്ണശലഭം ( Papilio polymnestor ) , പൂങ്കണ്ണി ( Mycalesis_patnia ) , നാട്ടുറോസ് ( Pachliopta aristolaochiae ), ചക്കരശലഭം (ചക്കരപാറ്റ്) ( Pachilopta hector ) , എന്നീ അപൂർവ്വ ഇനം ശലഭങ്ങളെയും  ഉദ്യാനത്തിൽ കാണാം.
വില്പട്ടു ദേശീയോദ്യാനം സന്ദർശിക്കാൻ ഏറ്റവും അനുയോജ്യമായ കാലയളവ് ഫെബ്രുവരി മുതൽ ഒക്ടോബർ വരെയുള്ള മാസങ്ങളാണ്.
വർഷം മുഴുവനും ഉദ്യാനം സന്ദർശിക്കാൻ സന്ദർശകർക്ക് സാധിക്കുന്നതാണ് .
വിനോദസഞ്ചാരികൾക്ക് ജീപ്പ് സഫാരിയിലുടെ ഉദ്യാനം നോക്കിക്കണ്ട് ആസ്വദിക്കാൻ സാധിക്കുന്നു.
ചിത്രശാല ചതുപ്പിലെ സസ്യങ്ങൾ വില്പട്ടു ദേശീയോദ്യാനം :Schlangenadler വില്പട്ടു ദേശീയോദ്യാനത്തിൽ വിഹരിക്കുന്ന ഒരു ഏഷ്യൻ ആന പഴമൂൺപാല മയിലെള്ള് ഉടുമ്പ് ശ്രീലങ്കൻ സ്ലോത്ത് ബീയർ പാണ്ടൻ വേഴാമ്പൽ Greater coucal Sri Lankan junglefowl White-bellied sea eagle Crested treeswift Black-winged stilt Malabar pied hornbill Orange-breasted green pigeon Blue-tailed bee-eater Green bee-eater Chestnut-headed bee-eater Green imperial pigeon Indian paradise flycatcher Crested serpent eagle Crested hawk-eagle Black-capped kingfisher തവിടൻ ഷ്രൈക്ക് Cattle egret Grey heron Indian peafowl Painted stork അവലംബം പുറം കണ്ണി https://www.experiencetravelgroup.com/sri_lanka/info/wilpattu-national-park http://leopardtrails.com/wilpattu-national-park/ Archived 2018-01-01 at the Wayback Machine .
ഇസ്ചിഗ്വാലാസ്റ്റോ പ്രവിശ്യാ പാർക്ക്
ഇസ്‍ചിഗ്വാലാസ്റ്റോ പ്രവിശ്യാ പാർക്ക് ,  (സ്പാനിഷ് : Parque Provincial Ischigualasto ),  വടക്കു പടിഞ്ഞാറൻ അർജൻറീനയിലെ സാൻ ജുവാൻ പ്രവിശ്യയ്ക്കു വടക്ക്-കിഴക്കായി സ്ഥിതി ചെയ്യുന്ന ഒരു സംരക്ഷിത പ്രദേശമാണ്.
എന്ന  (ഈ പ്രദേശം മറ്റൊരു ലോകത്തെ അനുസ്മരിപ്പിക്കുന്നതിനാൽ, വാലി ഡെ ല ലുന ("ചന്ദ്രന്റെ താഴ്വര" അല്ലെങ്കിൽ "മൂൺ വാലി) എന്നും അറിയപ്പെടുന്നു.
ഈ സംരക്ഷിത പ്രദേശത്തിൻറെ അതിര് വടക്ക്, ലാ റിയോജ പ്രോവിൻസിലെ താലമ്പായ ദേശീയോദ്യാനം വരെ പരിമിതപ്പെടുത്തിയിരിക്കുന്നു.
ചിത്രശാല ഇസ്‍ചിഗ്വാലാസ്റ്റോ പ്രവിശ്യ പാർക്കിലെ കാഴ്ചകൾ Las Coloradas cliff Water-eroded badlands The Sphynx , wind-eroded rock formation The Mushroom , wind-eroded rock formation
== അവലംബം == ↑ Ley No. 3666 de la Provincia de San Juan, 11 de noviembre de 1971 ; sanc.
: 3 de noviembre de 1971 ↑ {{ cite web }} : Cite has empty unknown parameter: | 1= ( help )
കോസി നദി
ടിബറ്റ് സ്വയംഭരണ പ്രദേശങ്ങളിലൂടെയും നേപ്പാളിന്റെ തെക്കൻ മലഞ്ചെരിവുകളിലുമൊക്കെയായി ഹിമലായത്തിന്റെ വടക്കൻ മലഞ്ചെരിവുകളിലൂടെ ഒഴുകുന്ന ഒരു നദിയാണ് കോശി അല്ലെങ്കിൽ കോസി നദി (നേപ്പാളി: कोशी नदी, koshī nadī कोसी नदी, kosī nadī).
ഗംഗയുടെ ഹിമാലയൻ പോഷകനദികൂടിയായ ഈ നദിയിൽ ഗതിമാറി ഒഴുകുന്നതിന്റേയും പ്രളയത്തിന്റേയും പര്യായമാണ്.
ബീഹാറിന്റെ ദുഃഖം എന്ന് വിശേഷിപ്പിക്കുന്ന ഈ നദി ബീഹാറിന്റെ ഉത്തര-പൂർവ്വ ഭാഗങ്ങളിൽ വളരെയേറെ നാശനഷ്ടങ്ങൾ വരുത്തിക്കൂട്ടുന്നു.
ക്രിസ്റ്റഫർ തോമസ് നൈറ്റ്
27 കൊല്ലക്കാലം കാട്ടില് ഏകാന്തനായി താമസിച്ച് മാധ്യമ ശ്രദ്ധനേടിയ അമേരിക്കക്കാരനാണു ക്രിസ്റ്റഫർ തോമസ് നൈറ്റ് (ജനനം 7 ഡിസംബർ 1965 ) 1986 മുതല് 2013 വരെയുള്ള 27 വർഷക്കാലം അമേരിക്കയിലെ വടക്ക് കിഴക്കൻ ഭാഗത്തുള്ള സംസ്ഥാനമായി മെയിനിലെ ബെല്ഗ്രൈഡ് തടാകത്തിനടുത്തുള്ള നോർത്ത് പോണ്ടിലെ കാട്ടിലായിരുന്നു ഇദ്ദേഹത്തിന്റെ ഏകാന്ത വാസം.
തന്റെ സന്യാസകാലത്ത്, സമ്മർ കാബിനുകളിൽ നിന്നും 1.6 കിലോമീറ്റർ അകലത്തിലാണു നൈറ്റ്  താമസിച്ചത്.
ചോ‍‍‍‌‍ർ‌ച്ച വരാത്ത രീതിയിൽ മരക്കഷ്ണങ്ങളുപയോഗിച്ച് ചെറിയ കുടിൽ ഇയാൾ നിർമ്മിച്ചിരുന്നു.
മിക്കവാറും വസ്തുവകകളില്ലാതെ കാടുകളിൽ പ്രവേശിച്ച അദ്ദേഹത്തിന്റെ ജീവിത ക്യാമ്പ് പൂർണ്ണമായും ആശ്രയിച്ചിരുന്നത് അടുത്തുള്ള ക്യാബിനുകളെയായിരുന്നു.
ഇവിടെ നിന്നും മോഷ്ടിച്ച വസ്തുക്കളാണ് ഉപയോഗിച്ചിരുന്നത്.
പ്രതിവർഷം ഏകദേശം 40 എന്ന നിരക്കിൽ പ്രദേശത്തെ വീടുകൾക്കെതിരെ ഏകദേശം 1,000 കവർച്ചകൾ നടത്തിയാണ്  ഇദ്ദേഹത്തിനാവശ്യമായ വസ്തുവകകൾ കണ്ടെത്തിയിരുന്നത്.
ഈ പ്രദേശത്ത് അദ്ദേഹം നടത്തിയ നിരവധി മോഷണങ്ങൾക്ക് പേടിയും കുപ്രസിദ്ധിയുമുണ്ടാക്കി എന്നതിനപ്പുറം  നൈറ്റിന്റെ അസാധാരണമായ ജീവിതം ലോക മാധ്യമ ശ്രദ്ധയാകർഷിച്ചു.
ക്രിസ്റ്റിൻ ആംസ്‌ട്രോങ്ങ്
അമേരിക്കൻ വനിതാ സൈക്ലിങ് താരമാണ് ക്രിസ്റ്റിൻ ആംസ്‌ട്രോങ്ങ് (ജ: ഓഗസ്റ്റ് 11, 1973).
മൂന്നാം ഒളിമ്പിക് സ്വർണമാണ് ക്രിസ്റ്റിൻ സ്വന്തം പേരിൽ കുറിച്ചത്.
തന്റെ നാല്പത്തിമൂന്നാം വയസ്സിൽ ടൈം ട്രയൽ വിഭാഗത്തിൽ ഒന്നാമതെത്തിയാണ് ക്രിസ്റ്റിൻ ഹാട്രിക് തികച്ചത്.2008 ൽ ബെയ്ജിങ്ങിലാണ് ഈയിനത്തിൽ അവർ ആദ്യം സ്വർണം സ്വന്തമാക്കുന്നത്.
2012-ലെ ലണ്ടൻ ഒളിമ്പിക്സിൽ സ്വർണം നിലനിർത്തിയിരുന്നു.
കൂടുതൽ വിവരങ്ങൾക്ക് ക്രിസ്റ്റിൻ ആംസ്‌ട്രോങ്ങ് profile at Cycling Archives Kristin Armstrong USA - official site U.S. Olympic Team biography Cycling News.com - The other Armstrong: more than a water-carrier - 29-Oct-2003 Cascade Cycling Classic Archived 2008-09-11 at the Wayback Machine .
- 2008 results പുറത്തേക്കുള്ള കണ്ണികൾ Kristin Armstrong എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ക്രിസ്റ്റിൻ ആംസ്‌ട്രോങ്ങ് profile at Cycling Archives Kristin Armstrong USA - official site U.S. Olympic Team biography Cycling News.com - The other Armstrong: more than a water-carrier - 29-Oct-2003 Cascade Cycling Classic Archived 2008-09-11 at the Wayback Machine .
- 2008 results
ഹിമാചൽ പ്രദേശ്‌
ഇംഗ്ലീഷ് വിലാസം https://ml.wikipedia.org/wiki/Himachal_Pradesh ഇംഗ്ലീഷ് വിലാസം https://ml.wikipedia.org/wiki/Himachal_Pradesh
ഹിമാചൽ പ്രദേശ്‌ ഇന്ത്യയുടെ വടക്കൻ ഭാഗത്തുള്ള പതിനെട്ടാമത്തെ സംസ്ഥാനമാണ്‌.
പടിഞ്ഞാറൻ ഹിമാലയൻ താഴ്‌വരയിൽ വ്യാപിച്ചുകിടക്കുന്ന ഈ ചെറു സംസ്ഥാനം നിരവധി കൊടുമുടികൾ നിറഞ്ഞതും ഒട്ടേറെ നദികളുടെ ഉത്ഭവ സ്ഥാനവും കൂടിയാണ്‌.
വടക്കുഭാഗത്ത് കേന്ദ്രഭരണ പ്രദേശങ്ങളായ ജമ്മു കശ്മീ ർ, ലഡാക്ക് , പടിഞ്ഞാറ് പഞ്ചാബ് , തെക്കുപടിഞ്ഞാറ് ഹരിയാന , തെക്ക് ഉത്തരാഖണ്ഡ് , ഉത്തർപ്രദേശ് എന്നിവയുമായി ഹിമാചൽ പ്രദേശ് അതിർത്തി പങ്കിടുന്നു.
കിഴക്കുഭാഗത്ത് ചൈനയുടെ നിയന്ത്രണത്തിലുള്ള ടിബറ്റ് സ്വയംഭരണ പ്രദേശവുമായി സംസ്ഥാനത്തിന് അതിർത്തിയുണ്ട്.
ഷിംലയാണ്‌ സംസ്ഥാന തലസ്ഥാനം.
ഷിംല , കുളു , മനാലി എന്നിവ ഹിമാചൽ പ്രദേശിലെ പ്രസിദ്ധമായ വിനോദ സഞ്ചാരകേന്ദ്രങ്ങളാണ്.
പർവ്വതപ്രദേശങ്ങൾ പ്രബലമായ ഹിമാചൽ പ്രദേശ് ഉൾപ്പെടുന്ന പ്രദേശം ചരിത്രാതീത കാലം മുതൽക്കുതന്നെ മറ്റ് പ്രദേശങ്ങളിൽ നിന്നുള്ള മനുഷ്യ കുടിയേറ്റത്തിന്റെ ഒന്നിലധികം തരംഗങ്ങൾക്ക് സാക്ഷ്യം വഹിച്ചിരുന്നു.
ചരിത്രത്തിലുടനീളം ഈ പ്രദേശത്തെ കൂടുതലായും ഭരിച്ചിരുന്നത് പ്രാദേശിക രാജവംശങ്ങളായിരുന്നു.
അവയിൽ ചിലത് വലിയ സാമ്രാജ്യങ്ങളുടെ മേധാവിത്വം സ്വീകരിച്ചിരുന്നു.
ബ്രിട്ടീഷുകാരിൽ നിന്ന് ഇന്ത്യക്ക് സ്വാതന്ത്ര്യം ലഭിക്കുന്നതിന് മുമ്പുള്ള കാലത്ത് ഹിമാചൽ പ്രദേശ് ബ്രിട്ടീഷ് ഇന്ത്യയിലെ പഞ്ചാബ് പ്രവിശ്യയിലെ മലയോരമേഖലകളിലുൾപ്പെട്ടിരുന്നു.
സ്വാതന്ത്ര്യാനന്തരം, മലയോര പ്രദേശങ്ങളിൽ പലതും ചീഫ് കമ്മീഷണറുടെ കീഴിലുള്ള ഹിമാചൽ പ്രദേശ് പ്രവിശ്യയായി സംഘടിപ്പിക്കപ്പെടുകയും പിന്നീട് ഇത് ഒരു യൂണിയൻ പ്രദേശമായി മാറുകയും ചെയ്തു.
1966-ൽ അയൽപ്രദേശമായ പഞ്ചാബ് സംസ്ഥാനത്തെ മലയോര പ്രദേശങ്ങൾ ഹിമാചലിൽ ലയിപ്പിക്കുകയും അന്തിമമായി 1971-ൽ പൂർണ സംസ്ഥാന പദവി ലഭിക്കുകയും ചെയ്തു.
നിവധി ഉറവ വറ്റാത്ത നദികൾ ഒഴുകുന്ന ഹിമാചൽ പ്രദേശ് ഹിമാലയൻ താഴ്‌വരകളിലാകമാനം വ്യാപിച്ച് കിടക്കുന്നു.
സംസ്ഥാനത്തെ ആകെ ജനസംഖ്യയുടെ 90 ശതമാനും ഗ്രാമപ്രദേശങ്ങളിലാണ് അധിവസിക്കുന്നത്.
കൃഷി , ഹോർട്ടികൾച്ചർ, ജലവൈദ്യുതി , വിനോദസഞ്ചാരം എന്നിവയാണ് സംസ്ഥാനത്തിന്റെ സമ്പദ്‌വ്യവസ്ഥയെ പരിപോഷിപ്പിക്കുന്നത്.
ഏതാണ്ട് സാർവത്രികമായി വൈദ്യുതീകരിക്കപ്പെട്ടിരിക്കുന്ന ഈ മലയോര സംസ്ഥാനത്ത്, 2016 ലെ കണക്കനുസരിച്ച് 99.5 ശതമാനം വീടുകളിലും വൈദ്യുതി ഉണ്ട്.
2016 ൽ സംസ്ഥാനത്തെ ഇന്ത്യയുടെ രണ്ടാമത്തെ തുറന്ന മലിനീകരണ രഹിത സംസ്ഥാനമായി പ്രഖ്യാപിച്ചു.
2017 ലെ സി‌എം‌എസ് - ഇന്ത്യ അഴിമതി പഠന സർവേ പ്രകാരം ഹിമാചൽ പ്രദേശാണ് ഇന്ത്യയിലെ ഏറ്റവും അഴിമതി കുറഞ്ഞ സംസ്ഥാനം.
കോളി, ഹാലി, ഡാഗി, ധൌഗ്രി, ദാസ, ഖാസ, കനൗര, കിരാത്ത് തുടങ്ങിയ ഗോത്രവർഗക്കാർ ചരിത്രാതീത കാലഘട്ടം മുതൽക്കുതന്നെ ഈ പ്രദേശത്ത് അധിവസിച്ചിരുന്നു.
ആധുനിക സംസ്ഥാനമായ ഹിമാചൽ പ്രദേശിന്റെ താഴ്‌വരയിൽ സിന്ധുനദീതട നാഗരികതയിൽ നിന്നുള്ളവർ ബി.സി. 2250 നും 1750 നും ഇടയിൽ ഇവിടെ  വളർന്നു പന്തലിച്ചിരുന്നു.
ഇന്നത്തെ ഹിമാചൽ പ്രദേശിലെ കുന്നുകളിലേക്ക് ഭോതാസ്, കിരാത്താസ് എന്നിവരെ പിന്തുടർന്ന് കുടിയേറിയവരാണ് കോൾസ് അല്ലെങ്കിൽ മുണ്ടകൾ എന്ന് വിശ്വസിക്കപ്പെടുന്നു.
വേദ കാലഘട്ടത്തിൽ ജനപദ എന്നറിയപ്പെട്ടിരുന്ന അനവധി ചെറിയ റിപ്പബ്ലിക്കുകൾ ഇവിടെ നിലനിൽക്കുകയും അവയെ പിന്നീട് ഗുപ്ത സാമ്രാജ്യം കീഴടക്കുകയും ചെയ്തു.
ഹർഷവർധന രാജാവിന്റെ ആധിപത്യത്തിൻകീഴിലെ ഒരു ചെറിയ കാലയളവിനുശേഷം, ഈ പ്രദേശം പല രജപുത്ര നാട്ടുരാജ്യങ്ങൾ ഉൾപ്പെടെ പല പ്രാദേശിക ശക്തികൾക്കിടയിലായി വിഭജിക്കപ്പെട്ടു.
വലിയ അളവിൽ സ്വാതന്ത്ര്യം അനുഭവിച്ചിരുന്ന ഈ നാട്ടു രാജ്യങ്ങൾ ദില്ലി സുൽത്താനേറ്റിന്റെ നിരവധി ആക്രമണങ്ങൾക്കു വിധേയമായിരുന്നു.
പതിനൊന്നാം നൂറ്റാണ്ടിന്റെ തുടക്കത്തിൽ മഹ്മൂദ് ഗസ്നി കാൻഗ്രയെ കീഴടക്കി.
തിമൂറും സിക്കന്ദർ ലോധിയും സംസ്ഥാനത്തിന്റെ നിമ്ന്നഭാഗത്തെ കുന്നുകളിലൂടെ സഞ്ചരിച്ച് നിരവധി കോട്ടകൾ പിടിച്ചെടുക്കുകയും നിരവധി യുദ്ധങ്ങൾ നടത്തുകയും ചെയ്തു.
നിരവധി മലയോര നാട്ടുരാജ്യങ്ങൾ മുഗൾ ഭരണാധികാരിയെ അംഗീകരിക്കുകയും അവർക്ക് കപ്പം കൊടുക്കുകയും ചെയ്തു.
ഗൂർഖ സാമ്രാജ്യം നിരവധി നാട്ടു രാജ്യങ്ങൾ കീഴടക്കിക്കൊണ്ട് 1768 ൽ നേപ്പാളിൽ അധികാരത്തിലെത്തി.
അവർ തങ്ങളുടെ സൈനിക ശക്തി ശക്തിപ്പെടുത്തുകയും തങ്ങളുടെ അധീനതയിലുള്ള പ്രദേശം വികസിപ്പിക്കുകയും ചെയ്തു.
ക്രമേണ നേപ്പാൾ രാജ്യം സിർമോറിനെയും ഷിംലയെയും കീഴടക്കി.
അമർ സിംഗ് താപ്പയുടെ നേതൃത്വത്തിൽ നേപ്പാളി സൈന്യം കാൻഗ്രയെ ഉപരോധിച്ചു.
1806 ൽ നിരവധി പ്രവിശ്യാ മേധാവികളുടെ സഹായത്തോടെ കാൻഗ്രയുടെ ഭരണാധികാരിയായ സൻസാർ ചന്ദ് കറ്റോച്ചിനെ പരാജയപ്പെടുത്താൻ അവർക്ക് സാധിച്ചു.
എന്നിരുന്നാലും, 1809 ൽ മഹാരാജ രഞ്ജിത് സിങ്ങിന്റെ കീഴിലായിരുന്ന കാംഗ്ര കോട്ട പിടിച്ചെടുക്കാൻ നേപ്പാളി സൈന്യത്തിന് കഴിഞ്ഞില്ല.
തോൽവിക്ക് ശേഷം അവർ സംസ്ഥാനത്തിന്റെ തെക്ക് ഭാഗത്തേക്ക് വ്യാപിക്കുന്നതിൽ ശ്രദ്ധ പതിപ്പിച്ചു.
എന്നിരുന്നാലും, ആദ്യ ആംഗ്ലോ-സിഖ് യുദ്ധത്തിൽ 1846 ലെ സംവാട്ടിലെ ലാഹോർ ദർബാറിന്റെ അവശിഷ്ടങ്ങളിൽ നിന്ന് സിബ നാട്ടു രാജ്യത്തെ ഭരണാധികാരിയായിരുന്ന രാജാ റാം സിംഗ് സിബ കോട്ട പിടിച്ചെടുത്തു.
താരായ് ബെൽറ്റിനോടുചേർന്ന് നേപ്പാളി സൈന്യം ബ്രിട്ടീഷുകാരുമായി നേരിട്ട് കലഹത്തിലേർപ്പെട്ടതിനുശേഷം ബ്രിട്ടീഷുകാർ സത്‌ലജ് പ്രവിശ്യകളിൽ നിന്ന് അവരെ പുറത്താക്കി.
ബ്രിട്ടീഷുകാർ ക്രമേണ ഈ മേഖലയിലെ പരമോന്നത ശക്തിയായി ഉയർന്നു.
ബ്രിട്ടീഷുകാർക്കെതിരായ നിരവധി അന്യായങ്ങളിൽനിന്ന് ആവർഭവിച്ച 1857 ലെ കലാപത്തിൽ അല്ലെങ്കിൽ ഒന്നാം ഇന്ത്യൻ സ്വാതന്ത്ര്യയുദ്ധത്തിൽ, മലയോര സംസ്ഥാനങ്ങളിലെ ജനങ്ങൾ രാജ്യത്തിന്റെ മറ്റു ഭാഗങ്ങളിലുള്ളവരെപ്പോലെ രാഷ്ട്രീയമായി സജീവമായിരുന്നില്ല.
ബുഷഹർ ഒഴികെ, ഈ പ്രദേശത്തെ ഭരണാധികാരികൾ ഏറെക്കുറെ നിഷ്‌ക്രിയരായി തുടർന്നു.
ചമ്പ, ബിലാസ്പൂർ, ഭാഗൽ, ധാമി എന്നിവിടങ്ങളിലെ ഭരണാധികാരികൾ ഉൾപ്പെടെ ചിലർ ലഹളയുടെ സമയത്ത് ബ്രിട്ടീഷ് സർക്കാരിനു സഹായം നൽകിയിരുന്നു.
1858 ലെ വിക്ടോറിയ രാജ്ഞിയുടെ വിളംബരത്തിനുശേഷം ഇന്ത്യയിലെ ബ്രിട്ടീഷ് പ്രദേശങ്ങൾ ബ്രിട്ടീഷ് കിരീടത്തിന് കീഴിലായി.
ചമ്പ , മാണ്ഡി, ബിലാസ്പൂർ എന്നീ പ്രദേശങ്ങൾ ബ്രിട്ടീഷ് ഭരണകാലത്ത് പല മേഖലകളിലും മികച്ച പുരോഗതി കൈവരിച്ചിരുന്നു.
ഒന്നാം ലോകമഹായുദ്ധസമയത്ത് , മലയോര സംസ്ഥാനങ്ങളിലെ മിക്കവാറും ഭരണാധികാരികൾ ബ്രിട്ടീഷ് കിരീടത്തോട് വിശ്വസ്തത പുലർത്തുകയും ബ്രിട്ടീഷുകാരുടെ യുദ്ധശ്രമങ്ങൾക്ക് കാര്യമായ സംഭാവനകൾ നൽകുകയും ചെയ്തു.
കാംഗ്ര, ജസ്വാൻ , ദത്തർപൂർ , ഗുലർ , രാജ്ഗഡ് , നൂർപൂർ , ചമ്പ , സുകേത് , മാണ്ഡി, ബിലാസ്പൂർ എന്നീ നാട്ടുരാജ്യങ്ങൾ ഇവയിൽ ഉൾപ്പെടുന്നു.
സ്വാതന്ത്ര്യാനന്തരം, ഫ്യൂഡൽ പ്രഭുക്കന്മാരും സിൽദാറുകളും ഉൾപ്പെടെയുള്ള പടിഞ്ഞാറൻ ഹിമാലയത്തിലെ 28 ചെറുകിട നാട്ടുരാജ്യങ്ങളുടെ സംയോജനത്തിന്റെ ഫലമായി 1948 ഏപ്രിൽ 15 ന് ചീഫ് കമ്മീഷണറുടെ കീഴിൽ പ്രവിശ്യ ഹിമാചൽ പ്രദേശ് പ്രവിശ്യ സംഘടിപ്പിക്കപ്പെട്ടു.
ഭൂമിശാസ്ത്രവു കാലാവസ്ഥയും
പടിഞ്ഞാറൻ ഹിമാലയത്തിലാണ് ഹിമാചൽ സ്ഥിതിചെയ്യുന്നത്.
55,673 ചതുരശ്ര കിലോമീറ്റർ (21,495 ചതുരശ്ര മൈൽ) വിസ്തൃതിയുള്ള ഇത് ഒരു പർവതപ്രദേശമാണ്.
സംസ്ഥാനത്തിന്റെ ഭൂരിഭാഗവും ധൌലാധർ നിരയുടെ താഴ്‌വരയിലാണ് സ്ഥിതിചെയ്യുന്നത്.
6,816 മീറ്റർ ഉയരമുള്ള റിയോ പർഗിൽ ആണ് ഹിമാചൽ പ്രദേശ് സംസ്ഥാനത്തെ ഏറ്റവും ഉയരമുള്ള പർവതശിഖരം.
ഹിമാചൽ പ്രദേശിലെ ഡ്രെയിനേജ് സംവിധാനം നദികളും ഹിമാനികളും കൂടിച്ചേർന്നതാണ്.
പർവത ശൃംഖലകളെ മുഴുവൻ ഹിമാലയൻ നദികൾ മുറിച്ചുകടന്നുപോകുന്നു.
സിന്ധു, ഗംഗാ തടങ്ങളെയാകെ ഹിമാചൽ പ്രദേശിലെ നദികളാണ് ജലസമ്പന്നമാക്കുന്നത്.
ചന്ദ്ര ഭാഗാ അല്ലെങ്കിൽ ചെനാബ് , രാവി , ബിയാസ് , സത്‌ലജ് , യമുന എന്നിവയാണ് ഈ പ്രദേശത്തെ നദീതട സംവിധാനങ്ങൾ.
ഈ നദികൾ ഉറവ വറ്റാത്തതും മഞ്ഞുവീഴ്ചയും മഴയും മൂലം വർഷംമുഴുവൻ ജലലഭ്യതയുള്ളതുമാണ്.
പ്രകൃതിദത്ത സസ്യങ്ങളുടെ വിപുലമായ ഒരു ആവരണത്താൽ അവ സംരക്ഷിക്കപ്പെടുന്നു.
ഉയരത്തിലെ തീവ്രമായ വ്യതിയാനം കാരണമായി ഹിമാചൽ പ്രദേശിലെ കാലാവസ്ഥയിൽ കാര്യമായ വ്യതിയാനം സംഭവിക്കുന്നു.
സംസ്ഥാനത്തിൻറെ ദുർഘടമായ ഭൂപ്രകൃതി കാരണം, ബാഹ്യ ആചാരങ്ങളാൽ സ്പർശിക്കപ്പെടാത്ത ചുരുക്കം ചില സംസ്ഥാനങ്ങളിൽ ഒന്നാണ് ഹിമാചൽ പ്രദേശ്.
ശ്രദ്ധേയമായ സാമ്പത്തിക, സാമൂഹിക പുരോഗതിക്കൊപ്പം, സംസ്ഥാനം അതിവേഗം മാറിക്കൊണ്ടിരിക്കുന്നു.
മറ്റ് ഇന്ത്യൻ സംസ്ഥാനങ്ങളെപ്പോലെ ഹിമാചൽ പ്രദേശും ഒരു ബഹുഭാഷാ സംസ്ഥാനമാണ്.
ഹിമാചലി ഭാഷകൾ എന്നും അറിയപ്പെടുന്ന വെസ്റ്റേൺ പഹാരി (മണ്ടിയാലി, കാംഗ്രി, ചംബ്യാലി, ഡോഗ്രി, കുൽവി, കിനൗരി) ഭാഷകൾ സംസ്ഥാനത്ത് വ്യാപകമായി സംസാരിക്കപ്പെടുന്നു.
കാംഗ്രി, മാണ്ഡ്യാലി, കുൽവി, ചംബേലി, ഭർമൗരി, കിന്നൗരി എന്നിവയാണ് സാധാരണയായി സംസാരിക്കുന്ന ചില പഹാഡി ഭാഷാഭേദങ്ങൾ.
ഹിമാചൽ പ്രദേശിലെ പ്രധാന ജാതി വിഭാഗങ്ങൾ രജപുത്രർ, ബ്രാഹ്മണർ, കാനറ്റുകൾ, കുലിന്ദകൾ, ഗിർഥുകൾ, റാവുമാർ, രതികൾ, താക്കൂർമാർ, കോലിസുകൾ, ഹോളിസുകൾ, ചാമർ, ഡ്രെയിനുകൾ, റെഹറുകൾ, ചനാലുകൾ, ലോഹറുകൾ, ബാരിസ്, ജുലാഹസ്, ധാഖികൾ, ടൂരികൾ, ബട്‌വാളുകൾ എന്നിവരാണ്.
ഹിമാചൽ പ്രദേശ് കരകൗശല വസ്തുക്കൾക്ക് പേരുകേട്ടതാണ്.
വിദ്യാഭ്യാസം ഷിംലയിലെ ഇന്ദിരാഗാന്ധി മെഡിക്കൽ കോളേജ് ആൻഡ് ഹോസ്പിറ്റൽ.
സ്വാതന്ത്ര്യസമയത്ത്, വെറും 8 ശതമാനം മാത്ര സാക്ഷരത ഉണ്ടായിരുന്ന ഹിമാചൽ പ്രദേശ് അക്കാലത്ത് രാജ്യത്തെ ഏറ്റവും താഴ്ന്ന സാക്ഷരതയുണ്ടായിരുന്ന സംസ്ഥാനമായിരുന്നു.
2011 ആയപ്പോഴേക്കും സാക്ഷരതാ നിരക്ക് 82.8 ശതമാനം ആയി ഉയർന്ന് രാജ്യത്തെ ഏറ്റവും സാക്ഷരതയുള്ള സംസ്ഥാനങ്ങളിലൊന്നായി ഹിമാചൽ മാറി.
നിലവിൽ സംസ്ഥാനത്ത് പതിനായിരത്തിലധികം പ്രൈമറി സ്കൂളുകളും 1,000 സെക്കൻഡറി സ്കൂളുകളും 1,300 ലധികം ഹൈസ്കൂളുകളും ഉണ്ട്.
പ്രാഥമിക വിദ്യാഭ്യാസം നിർബന്ധമാക്കാനുള്ള ഭരണഘടനാപരമായ ബാധ്യത നിറവേറ്റിക്കൊണ്ട്, സംസ്ഥാനത്തെ എല്ലാ കുട്ടികൾക്കും പ്രാഥമിക വിദ്യാഭ്യാസം പ്രാപ്യമാക്കുന്ന ഇന്ത്യയിലെ ആദ്യത്തെ സംസ്ഥാനമായി ഹിമാചൽ മാറി.
രാജ്യത്തെ വിദ്യാഭ്യാസ തലങ്ങളിലെ രാജ്യവ്യാപകമായ ലിംഗ പക്ഷപാതത്തിന് ഒരു അപവാദമാണ് ഈ സംസ്ഥാനം.
സംസ്ഥാനത്തെ സ്ത്രീ സാക്ഷരതാ നിരക്ക് ഏകദേശം 76% ആണ്.
കൂടാതെ, പെൺകുട്ടികളുടെ വിദ്യാലയ പ്രവേശനവും പങ്കാളിത്ത നിരക്കും പ്രാഥമിക തലത്തിൽ ഏതാണ്ട് സാർവത്രികമാണ്.
ഉന്നതതല വിദ്യാഭ്യാസം ലിംഗാധിഷ്ഠിത അസമത്വത്തെ പ്രതിഫലിപ്പിക്കുന്നുണ്ടെങ്കിൽപ്പോളും, ഈ വിടവ് നികത്തുന്നതിൽ ഹിമാചൽ പ്രദേശ് ഇപ്പോഴും മറ്റ് സംസ്ഥാനങ്ങളെക്കാൾ വളരെ മുന്നിലാണ്.
ഹമീർപൂർ ജില്ല പ്രത്യേകിച്ചും എല്ലാ അളവുകോലുകളിലും ഉയർന്ന സാക്ഷരതാ നിരക്ക് കൊണ്ട് വേറിട്ടുനിൽക്കുന്നു.
റാവൽപിണ്ടി ഇംഗ്ലീഷ് വിലാസം https://ml.wikipedia.org/wiki/Rawalpindi
പാകിസ്താനിലെ ഒരു നഗരമാണ് റാവൽപിണ്ടി .
പഞ്ചാബ് പ്രവിശ്യയിൽ , തലസ്ഥാന നഗരമായ ഇസ്ലാമബാദിനടുത്തായാണ് ഇത് സ്ഥിതി ചെയ്യുന്നത്.
ചരിത്രാതീത കാലത്തെ സൊവാനിയൻ സംസ്കാരം ഈ പ്രദേശത്താണ് നിലനിന്നിരുന്നത്.
പാകിസ്താൻ കരസേനയുടെ ആസ്ഥാനം ഈ നഗരത്തിലാണ് പ്രവർത്തിക്കുന്നത്.
1960-കളിൽ ഇസ്ലാമബാദിന്റെ നിർമ്മാണം നടന്നുകൊണ്ടിരുന്ന കാലയളവിൽ ഈ നഗരം രാജ്യത്തിന്റെ തലസ്ഥാനമായിരുന്നു.
അനേകം വ്യവസായങ്ങളും വ്യവസായശാലകളും ഇവിടെ പ്രവർത്തിക്കുന്നു.
ഇസ്ലാമബാദ് അന്താരാഷ്ട്ര വിമാനത്താവളം യഥാർത്ഥത്തിൽ റാവൽപിണ്ടിയിലാണ് സ്ഥിതി ചെയ്യുന്നത്.
കണ്ണൂർ ഷെരീഫ് ഇംഗ്ലീഷ് വിലാസം https://ml.wikipedia.org/wiki/Kannur_Shareef
മലയാളിയായ ഒരു മാപ്പിളപ്പാട്ട് കലാകാരനും സിനിമാ പിന്നണ്ണി ഗായകനുമാണ് കണ്ണൂർ ഷെരീഫ് .
മുഹമ്മദ് റഫിയുടെ ആരാധകനായിരുന്ന മൂസകുട്ടിയുടെ മൂന്ന് മക്കളിൽ രണ്ടാമനായി കേരളത്തിലെ കണ്ണൂരിൽ ആണ് ഷെരീഫിൻ്റെ ജനനം.
കണ്ണൂർ സിറ്റിയിലെ അഞ്ചുകണ്ടിയിലായിരുന്നു തറവാട്.
മലയാളിയായിരുന്നെങ്കിലും പിതാവ് മൂസക്കുട്ടി സിംഗപ്പൂർ പൗരൻ ആയിരുന്നു.
അദ്ദേഹത്തിൻ്റെ നാലാം വയസ്സിൽ പിതാവ് അന്തരിച്ചു.
കണ്ണൂർ സിറ്റി ഗവ.
സ്‌കൂളിലെ പ്രാഥമിക വിദ്യാഭ്യാസത്തിന് ശേഷം കണ്ണൂർ പള്ളിക്കുന്നിലെ ജെബിഎസ് കോളേജിൽ പ്രീഡിഗ്രി പഠനം.
കോളേജ് പഠനകാലത്ത് ഓർക്കസ്ട്ര ഒഫ് ജെബിഎസ് എന്ന പേരിൽ ഗ്രൂപ്പ് ഉണ്ടാക്കി പാടാൻ തുടങ്ങി.
ആദ്യം സ്കൂൾ പഠനകാലത്ത് സംഗീത അധ്യാപിക വിശാലാക്ഷി ടീച്ചറുടെ അടുത്തു നിന്നും, പിന്നീട് കണ്ണൂർ ആകാശവാണിയിലെ പ്രോഗ്രാം എക്‌സിക്യൂട്ടീവായിരുന്ന എംഎൻ രാജീവിൻ്റെ കീഴിലും സംഗീതം പഠിച്ചു.
ഷെരീഫിനും ഭാര്യ ഫാസിലയ്ക്കും രണ്ടുമക്കളാണ്, മൂത്തമകൾ ഷിഫയും ഇളയ മകൻ ഷിബിലും.
29 വർഷം മുമ്പ് സ്റ്റേജ് ഷോകളിലൂടെയും സംഗീത ആൽബങ്ങളിലൂടെയുമാണ് കണ്ണൂർ ഷരീഫ് തന്റെ സംഗീത ജീവിതം ആരംഭിച്ചത്.
പിന്നീട് ഇന്ത്യയിലും വിദേശത്തുമായി 5000 ൽ അധികം വേദികളിൽ പാടിയിട്ടുണ്ട്.
റിയാലിറ്റി ഷോയായ 'മൈലാഞ്ചി'യിൽ വൈവിധ്യമാർന്ന ആലാപനത്തിലൂടെ കാഴ്ചക്കാരെ രസിപ്പിച്ച വിധികർത്താക്കളിൽ ഒരാളായിരുന്ന ഷരീഫ്, സീ കേരളം ചാനലിലെ സംഗീത പരിപാടിയായ 'സരിഗമപാ കേരളം' മത്സരാർത്ഥികളെ പരിശീലിപ്പിക്കുന്ന 12 ഉപദേശകരിൽ ഒരാൾ കൂടിയാണ്.
അയ്യായിരത്തിൽ അധികം വേദികളിൽ പാടിയിട്ടുണ്ട്.
ആലപിച്ച സിനിമ ഗാനങ്ങൾ വർഷം പാട്ട് സിനിമ സംഗീതം അവലംബം 2013 നീലക്കാടിനു മുകളിലെ ഗോഡ് ഫോർ സെയിൽ അഫ്സൽ യൂസഫ് 2013 സുബഹിക്ക് പാവം പരമശുദ്ധൻ ബാപ്പു വെള്ളിപ്പറമ്പ്, നൌഷാദ് 2015 പൊന്നാനിയിൽ നിന്ന് നിക്കാഹ് ഗോപി സുന്ദർ 2018 മറക്കുവാനാകില്ല കറുത്ത സൂര്യൻ ഇവിഎം അലി 2018 പാട്ട് മനംനൊന്ത് കറുത്ത സൂര്യൻ ഇവിഎം അലി 2021 എങ്ങാണ്ടൊക്കെ പോയാലും കേശു ഈ വീടിൻ്റെ നാഥൻ നാദിർഷ 2022 ദുനിയാവിൻ തീരത്തെങ്ങൊ കർണൻ നെപ്പോളിയൻ ഭഗത് സിംഗ് രഞ്ജിൻ രാജ് പുരസ്കാരങ്ങൾ 2019: കേരള ഫോക്ലോർ അക്കാദമിയുടെ മികച്ച മാപ്പിളപ്പാട്ട് കലാകാരനുള്ള പുരസ്കാരം 2019: പ്രഥമ എരിഞ്ഞോളി മൂസ കലാ പുരസ്‌കാരം അവലംബം പുറംകണ്ണികൾ കണ്ണൂർ ഷെരീഫ് പാടിയ ചലച്ചിത്രേതര ഗാനങ്ങൾ
തെക്കുകിഴക്കൻ ടെക്സസ്
തെക്കുകിഴക്കൻ ടെക്സസ് , തെക്കുപടിഞ്ഞാറൻ ലൂയിസിയാനയുടെയും കിഴക്ക് അതിൻ്റെ വലിയ അക്കാഡിയാന മേഖലയുടെയും അതിർത്തിയിലുള്ള യു.എസ് സംസ്ഥാനമായ ടെക്സാസിലെ സാംസ്കാരികവും ഭൂമിശാസ്ത്രപരവുമായ ഒരു പ്രദേശമാണ്.
ഈസ്റ്റ് ടെക്‌സാസിൻ്റെ ഭാഗമായിക്കൊണ്ട്, 2020 ലെ യു.എസ് സെൻസസ് പ്രകാരം 7,662,325 ജനസംഖ്യയുള്ള ഗ്രേറ്റർ ഹൂസ്റ്റണിലും ബ്യൂമോണ്ട്-പോർട്ട് ആർതർ മെട്രോപൊളിറ്റൻ സ്റ്റാറ്റിസ്റ്റിക്കൽ ഏരിയകളിലും ഭൂമിശാസ്ത്രപരമായി ഈ പ്രദേശം കേന്ദ്രീകരിച്ചിരിക്കുന്നു.
തെക്കുകിഴക്കൻ ടെക്സാസിൽ മെക്സിക്കോ ഉൾക്കടലിൻ്റെ തീരത്തിൻ്റെ ഭാഗവും ഇൻട്രാകോസ്റ്റൽ ജലപാതയുടെ ഭൂരിഭാഗം ടെക്സസ് ഭാഗവും ഉൾപ്പെടുന്നു.
നിരവധി നദികളും അരുവികളും കടന്നുപോകുന്ന ഈ പ്രദേശത്തെ, ഏറ്റവും വലിയ മൂന്ന് നദികളിൽ സബീൻ നദി, നെച്ചസ് നദി, ട്രിനിറ്റി നദി എന്നിവ ഉൾപ്പെടുന്നു.
രോഹിണി ഗോഡ്ബൊലെ
സൈദ്ധാന്തിക ഭൗതികശാസ്ത്രജ്ഞയായ ഇന്ത്യൻ വനിതയാണ് രോഹിണി ഗോഡ്ബൊലെ.
ബാംഗ്ലൂരിലെ ഇന്ത്യൻ  ഇൻസ്റ്റിറ്റ്യൂട്ട് ഓഫ് സയൻസിൽ ഉന്നതോർജ്ജ ഭൗതികശാസ്ത്ര കേന്ദ്രത്തിലെ പ്രൊഫസറുമാണ് അവർ .
കണികാഭൗതികമാണ് രോഹിണി ഗോഡ്ബൊലെയുടെ പ്രധാന ഗവേഷണ മേഖല.
സ്റ്റാൻഡേഡ് മോഡലിനും അതിനുമപ്പുറവുമുള്ള ഭൗതികശാസ്ത്രഗവേഷണത്തിൽ തത്പരയാണവർ.
വികസ്വരരാജ്യങ്ങളിലെ സയൻ അക്കാദമി ഫെല്ലോ കൂടിയാണ് രോഹിണി .
ഇന്ത്യയിലെ വനിതാശാസ്ത്രജ്ഞരെപ്പറ്റിയുള്ള ലീലാവതിയുടെ പെൺമക്കൾ എന്ന ഗ്രന്ഥത്തിന്റെ എഡിറ്റർമാരിലൊരാളാണ് അവർ.
ഗോഡ്ബൊലെയുടെ പ്രവർത്തനമേഖലകൾ ഇവയാണ്:- കണികാത്വരിത്രങ്ങളിൽ പുതിയ കണികകളുടെ നിർമ്മാണം ലാർജ് ഹാഡ്രോൺ കൊളൈഡറിലെ ഭൗതികം ക്വാണ്ടം ക്രൊമോഡൈനാമിക്സ് പ്രതിഭാസങ്ങൾ സൂപ്പർസിമ്മട്രിയും ഇലക്ട്രോവീക്ക് ഭൗതികവും വിദ്യാഭ്യാസം
യൂണിവേഴ്സിറ്റി ഓഫ് പൂനെയിൽ നിന്നും ബിരുദവും മുംബൈ ഇന്ത്യൻ ഇൻസ്റ്റിറ്റൂട്ട് ഓഫ് ടെക്നോളജിയിൽ നിന്നും ബിരുദാനന്തര ബിരുദവും നേടിയ രോഹിണി 1979ൽ യൂണിവേഴ്സിറ്റി ഓഫ് ന്യൂയോർക്കിൽ നിന്നും ഡോക്ടറേറ്റും കരസ്ഥമാക്കി.
തുടർന്ന് റ്റാറ്റ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ചിൽ ജോലി ചെയ്തുതുടങ്ങി.
പിന്നീട് യൂണിവേഴ്സിറ്റി ഓഫ് ബോംബെ, ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് തുടങ്ങിയ പ്രമുഖ അക്കാദമിക്കു് ഗവേഷണസ്ഥാപനങ്ങളിൽ പ്രവർത്തനം തുടർന്നുപോരുന്നു.
സംഭാവനകൾ സേണിലെ ഇന്റർനാഷണൽ ലീനിയർ കൊളൈഡർ ഉപദേശകസമിതി അംഗമാണ് രോഹിണി ഗോഡ്ബൊലെ.
ഇന്ത്യയിലെ വനിതാശാസ്ത്രജ്ഞരെപ്പറ്റിയുള്ള ലീലാവതിയുടെ പുത്രിമാർ എന്ന ഗ്രന്ഥത്തിന്റെ എഡിറ്റർമാരിലൊരാളാണ് അവർ.
അവാർഡുകൾ ഇന്ത്യൻ നാഷണൻ സയൻസ് അക്കാദമിയുടെ സത്യേന്ദ്രനാഥ്ബോസ് മെഡൽ (2009) ഇന്ത്യയിലെ നാഷണൽ അക്കാദമി ഓഫ് സയൻസ് ഫെല്ലോഷിപ്പ്  (NASI) (2007) വികസ്വരരാജ്യങ്ങളിലെ സയൻസ് അക്കാദമി ഫെല്ലോഷിപ്പ്, TWAS 2009 അവലംബം Autobiographical article by Rohini Godbole in Lilavati's Daughters ↑ ↑ ↑ ↑ ↑ ↑ ↑ ↑
അയോണീകൃതമായ വാതകത്തിനാണ് പ്ലാസ്മ എന്നു പറയുന്നത്.
ഇതിനെ പദാർത്ഥത്തിന്റെ നാലാമത്തെ അവസ്ഥയായിട്ടാണ് കണക്കാക്കുന്നത്.
അണുവിൽ നിന്നോ തന്മാത്രയിൽ നിന്നോ ഒന്നോ അതിലധികമോ ഇലക്‌ട്രോണുകൾ വേറിട്ടു പോയിരിക്കുന്ന അവസ്ഥയെയാണ് അയണീകൃതം എന്നതു കൊണ്ട് അർത്ഥമാക്കുന്നത്.
ഇലക്ട്രോണുകൾ വിട്ടുപോയതോ കൂടിച്ചേർന്നതോ ആയ തന്മാത്രകളെയും അണുക്കളെയും അയോണുകൾ എന്നു പറയുന്നു.
സ്വതന്ത്ര ഇലക്ട്രിക്ക് ചാർജ്ജിന്റെ സാന്നിദ്ധ്യം പ്ലാസ്മയെ ഒരു വൈദ്യുത ചാലകം ആക്കി മാറ്റുന്നു.
ഇതു മൂലം വിദ്യുത്കാന്തിക ക്ഷേത്രങ്ങളുടെ സാമീപ്യം ഉള്ളയിടത്ത് പ്ലാസ്മ സ്വാധീനങ്ങൾക്ക് വിധേയമാകുന്നു.
ഇലക്ട്രോലൈറ്റ് ഇംഗ്ലീഷ് വിലാസം https://ml.wikipedia.org/wiki/Electrolyte
ഇലക്ട്രോലൈറ്റ് എന്നത് ജലത്തെപ്പോലെയുള്ള പോളാർ ലായകങ്ങളിൽ ലയിക്കുമ്പോൾ വൈദ്യുതി കടത്തി വിടുന്ന ലായനിയുൽപ്പാദിപ്പിക്കുന്ന പദാർത്ഥമാണ്.
ലയിച്ചുചേർന്ന ഇലക്ട്രോലൈറ്റ് കാറ്റയോണും ആനയോണും ആയി വിഘടിക്കുന്നു.
ഇത് ലായകത്തിൽ എല്ലായിടത്തും ഒരുപോലെ വ്യാപിച്ചിരിക്കും.
വൈദ്യുതപരമായി ഈ ലായനി നിർവീര്യമായിരിക്കും.
ഒരു ഇലക്ട്രിക്കൽ പൊട്ടൻഷ്യൽ (വോൾട്ടേജ്) ലായനിയിൽ കൊടുക്കുകയാണെങ്കിൽ ലായനിയിലെ കാറ്റയോണുകൾ ഇലക്ട്രോണുകൾ കൂടുതലുള്ള ഇലക്ട്രോഡിലേക്ക് നീങ്ങും.
അതേസമയം തന്നെ ആനയോണുകൾ ഇലക്ട്രോണുകൾ കുറവുള്ള ഇലക്ട്രോഡിലേക്ക് നീങ്ങും.
ഇലക്ട്രോലൈറ്റിലൂടെയുള്ള ആനയോണുകളുടേയും കാറ്റയോണുകളുടേയും സഞ്ചാരം ഒരു പ്രവാഹരീതിയിൽ എതിർദിശയിലായിരിക്കും.
നന്നായി ലയിക്കുന്ന ലവണങ്ങളും അമ്ലങ്ങളും ക്ഷാരങ്ങളും ഇതിൽ ഉൾപ്പെടുന്നു.
ഹൈഡ്രജൻ ക്ലോറൈഡ് പോലെയുള്ള ഏതാനും വാതകങ്ങൾ ഉയർന്ന താപനിലയിലോ താഴ്ന്ന മർദ്ദത്തിലോ ഇലക്ട്രോലൈറ്റ് ആയി പ്രവർത്തിക്കുന്നു.
ജൈവവും  (ഉദാ: ഡിഎനെ,പോളിപെപ്റ്റൈഡുകൾ) കൃത്രിമവുമായ  (ഉദാ:പോളീസ്റ്റിറീൻ സൾഫോണേറ്റ്) പോളിമറുകളുടെ ലയനം ചാർജ്ജുള്ള ഫങ്ഷണൽ ഗ്രൂപ്പുകൾ അടങ്ങിയ പോളിഇലക്ട്രോലൈറ്റുകൾ എന്നറിയപ്പെടുന്ന ഇലക്ട്രോലൈറ്റ് ലായനികളുടെ രൂപീകരണത്തിനു കാരണമാകുന്നു.
ലായനിയിൽ വിഘടിച്ച് അയോണുകളായി മാറുന്ന പദാർത്ഥങ്ങൾ വൈദ്യുതി കടത്തി വിടാനുള്ള കഴിവ് ആർജ്ജിക്കുന്നു.
ലൈറ്റ്സ് (lytes)എന്ന് സാധാരണയായി അറിയപ്പെടുന്ന സോഡിയം, പൊട്ടാസ്യം, ക്ലോറൈഡ്, കാൽസ്യം, ഫോസ്ഫേറ്റ് എന്നിവ ഇലക്ട്രോലൈറ്റുകൾക്ക് ഉദാഹരണങ്ങളാണ്.
വൈദ്യശാസ്ത്രത്തിൽ, രോഗിക്ക് കഠിനമായ കായികാഭ്യാസഫലമായി നീണ്ടുനിൽക്കുന്ന ഛർദ്ദിയും വയറിളക്കവും ഉണ്ടാകുമ്പോൾ  ഇലക്ട്രോലൈറ്റുകളെ നീക്കം ചെയ്യൽ അത്യാവശ്യമായി വരുന്നു.
വാണിജ്യപരമായ ഇലക്ട്രോലൈറ്റ് ലായനികൾ നിലവിലുള്ളത് അസുഖം ബാധിച്ച കുട്ടികൾക്കും (പീഡിയാലൈറ്റ് പോലെയുള്ള ലായനികൾ) കായികതാരങ്ങൾക്കുമാണ് (ഗറ്റോറേഡ് പോലെയുള്ള സ്പോർഡ്സ് ഡ്രിങ്കുകൾ).
ഇലക്ട്രോലൈറ്റുകളെ നിരീക്ഷിക്കുന്നത് anorexia, bulimia എന്നീ രോഗങ്ങളുടെ ചികിൽസയ്ക്ക് അത്യാവശ്യമാണ്.
"ഇലക്ട്രോലൈറ്റ്" എന്ന പദം ഉൽഭവിച്ചത് "അഴിയാനോ അയയാനോ കഴിവുള്ളത്" എന്നർത്ഥമുള്ള ഗ്രീക്ക് വാക്കായ  lytós ൽ നിന്നാണ്.
ഖരാവസ്ഥയിലുള്ള ക്രിസ്റ്റലൈൻ ലവണങ്ങൾ ലയിക്കുമ്പോൾ ചാർജ്ജുള്ള കണികകളുടെ ജോഡിയായി വിഘടിക്കുമെന്നതിനെക്കുറിച്ച് 1884ൽ സ്വാന്തെ അറീനിയസ്സ് മുന്നോട്ടുവെച്ച വ്യാഖ്യാനം 1903ലെ രസതന്ത്ര നോബേലിന് അദ്ദേഹത്തെ അർഹനാക്കി.
അറീനിയസ്സിന്റെ വിശദികരണം അനുസരിച്ച് ഒരു ലായനി രൂപപ്പെടുമ്പോൾ ലവണം ചാർജ്ജുള്ള കണികകളായി വിഘടിച്ചു പോകും.
ഈ കണികകൾക്ക് മൈക്കൽ ഫാരഡെ വർഷങ്ങൾക്കു മുമ്പേ "അയോൺ" എന്ന് പേര് നൽകിയിരുന്നു.
ഫാരഡെയുടെ വിശ്വാസം അനുസരിച്ച് അയോണുകൾ ഉണ്ടാകുന്നത് വൈദ്യുതവിശ്ലേഷണം എന്ന പ്രക്രിയ വഴിയാണ് എന്നാണ്.
അറീനിയസ്സ് പ്രസ്താവിച്ചത് വൈദ്യുതപ്രവാഹത്തിന്റെ അഭാവത്തിലും ലവണങ്ങളുടെ ലായനികൾ അയോണുകൾ ഉൾക്കൊള്ളുന്നു എന്നാണ്.
തന്മൂലം ലായനിയിലെ രാസപ്രതിപ്രവർത്തനങ്ങൾ അയോണുകൾ തമ്മിലുള്ള പ്രതിപ്രവർത്തനങ്ങളാണെന്ന് അദ്ദേഹം പ്രസ്താവിച്ചു.